CannaTech-beraad vir Kaapstad bevestig | Maroela Media
Die CannaTech-beraad sal vir die eerste keer op die Afrika-kontinent aangebied word terwyl daar 'n groot toename is in die aanvraag na mediese cannabis.
Organiseerders het gesê die beraad sal tussen 24 en 26 November by die Lookout in die V&A Waterfront in Kaapstad aangebied word.
Na raming sal die mark in cannabis en verwante produkte teen 2023 ongeveer R27 miljard beloop.
"Die wêreldwye belang in Afrika se cannabismark en Suid-Afrika se onlangse wettiging van cannabis, maak van Kaapstad die ideale bestemming vir CannaTech," het Saul Kanye, stigter en uitvoerende hoof van iCAN:Israel-Cannabis, gesê.
Leiers in die bedryf van oor Afrika en die wêreld heen sal hul bydraes by CannaTech verteenwoordig. Hierdie bydraes is tot die wêreldwye mediese en ontspanningsmark in alle velde insluitend landboutegnologie en innovasie, sake en finansies, beleid en regulering, wetenskap en medisyne.
Die mediese gebruike van cannabis is net 'n verskoning om dit op groot skaal te produseer. Want die mark vir die misbruik daarvan is groter….
Johan ek stem met jou saam. Die liberale mensbeskouing van die ANC en die ware natuur van die mens het geen verband met mekaar nie. Die naiwiteit, kortsigtigheid en onkunde van die regering, gaan die belastingbetalers baie duur te staan kom. Hulle moet maar rehabilasie sentrums begin bou en nie superstede nie.
Johan/lewies, as dit bepaalbaar was hoe groot misdaad in die land geword het, want dit is dat baie mense word agv werkloosheid daarheen gedryf, "but for all their followers the ANC goverment now have, not one, but quite a few 'Good' stories to tell".
Mense Cannabis of Dagga is n natuurlike kruie wat in die natuur groei nie mens gemaak nie maar deur die Skepper gemaak. Gebruik oordeelkundig en nie soos mens gemaakte wyn misbruik word nie
Dagga is nie hier gewettig oor enige mediese voordele nie, want die nadele weeg BAIE swaarder as die voordele. Dis gewettig om geld te generereer vir 'n bankrot regering. Wat dink julle gaan die regering aan belastings genereer uit 'n R27 miljard per jaar? Die dagga gebruikers is as propaganda masjiene deur die groot geld magnate uitgebuit om geld te maak tot nadeel van die normale publiek. Medies gesproke is daar niks wat dagga doen wat ander middele nie reeds doen nie. Dis net nog 'n kultus 'muti' wat mense op die ou einde verslaaf maak. Lewies is reg —… Lees meer »